แนวโน้มดัชนีเช้าลุ้นขึ้นต่อ
นักวิเคราะห์ฯคาดตลาดหุ้นไทยเช้านี้(24 มี.ค.)มีโอกาสปรับขึ้นต่อจากเมื่อวาน หลังต่างชาติกลับมาซื้อสุทธิ 2 วันติดต่อกัน แต่ทั้งนี้ก็ถือเป็นการปรับขึ้นบนความเสี่ยง ทั้งจากปัญหานิวเคลียร์ในญี่ปุ่น รวมถึงเหตุการณ์ในตะวันออกกลางที่ยังต้องติดตามอย่างใกล้ชิด
24 มี.ค. 2554

นักวิเคราะห์ฯคาดตลาดหุ้นไทยเช้านี้(24 มี.ค.)มีโอกาสปรับขึ้นต่อจากเมื่อวาน หลังต่างชาติกลับมาซื้อสุทธิ 2 วันติดต่อกัน แต่ทั้งนี้ก็ถือเป็นการปรับขึ้นบนความเสี่ยง ทั้งจากปัญหานิวเคลียร์ในญี่ปุ่น รวมถึงเหตุการณ์ในตะวันออกกลางที่ยังต้องติดตามอย่างใกล้ชิด
นายเจริญ เอี่ยมพัฒนธรรม ผู้อำนวยฝ่ายวิเคราะห์หลักทรัพย์ บล.เคที ซีมิโก้ กล่าวว่า ตลาดหุ้นไทยเช้านี้มีโอกาสปรับตัวขึ้นต่อจากเมื่อวาน หลังนักลงทุนต่างชาติกลับมาซื้อสุทธิ 2 วันติดต่อกัน แต่ทั้งนี้ก็ถือเป็นการปรับขึ้นบนความเสี่ยง เพราะยังอยู่ท่ามกลางความกังวลปัญหานิวเคลียร์ในญี่ปุ่น รวมถึงเหตุการณ์รุนแรงในตะวันออกกลางที่ยังคงต้องติดตามต่อไป         สำหรับปัจจัยภายในประเทศยังไม่มีประเด็นใหม่ ส่วนตลาดหุ้นอื่นในภูมิภาคเช้านี้ส่วนใหญ่ปรับตัวขึ้นเล็กน้อยทิศทางเดียวกับดาวโจนส์ พร้อมให้แนวรับ 1,010 จุด แนวต้าน 1,030 จุด